בשלט חוצות שנתלה במרכז העיר ברכה עיריית רעננה את הסופר על זכייתו בפרס "מאן בוקר"
לרגל זכיית הסופר דוד גרוסמן בפרס "מאן בוקר" הבינלאומי והיוקרתי, יצאה עיריית רעננה, בהובלת סגנית ראש העירייה הממונה על תרבות נוער ופנאי, רונית וינטראוב, במחווה מיוחדת לסופר המוערך בשם העיר ותושביה. שלט חוצות שנתלה במרכז העיר, מוקיר את גרוסמן על זכייתו בפרס, וכן מזמין את תושבי העיר ליהנות מקריאת ספריו בספריה העירונית. במקביל, הוצב בספרייה העירונית לוח המתאר את פועלו ועשייתו הספרותית של גרוסמן לאורך השנים בשילוב תמונות לעיונם של באי הספרייה, וברכה חמה אף הועלתה לכבודו בדף הפייסבוק.
רונית וינטראוב, סגנית ראש העירייה, הממונה על תרבות נוער ופנאי: "ברעננה אהבת הספר בקרב התושבים היא חסרת תקדים כמו גם הוקרה לסופרים ולאנשי הרוח. אך טבעי הוא שהעיר תוקיר ותחגוג את הזכייה המרשימה של הסופר דוד גרוסמן".